open-index/open-wikipedia-markdown huggingface dataset:
Aust-Agder kraftverk

**Aust-Agder kraftverk** (**AAK**) var et kraftselskap som ble etablert av Aust-Agder fylkesting som et interkommunalt selskap av kommunene i Aust-Agder i 1919 med oppgave å skaffe elektrisk kraft. Selskapet er i dag en del av Agder Energi.

## Historie
Den 31.desember 1918 gav generaldirektør Ragnvald Blakstad Nedenes Amt (Aust-Agder fylke fra 1919) tilbud om å få kjøpe Høgefoss og andre eiendommer i Treungen. Fylkestinget godtok ikke tilbudet, men ønsket videre forhandlinger. En spesialkomite oppnevnt av fylkestinget fikk i oppgave å forhandle med Blakstad om kjøp av Høgefoss, samt vurdere andre alternativer.

Den 21.juni 1919 avla komiteen innstilling, og fylkestinget vedtok å kjøpe Høgefoss. ble overdragelsen ble godkjent i Statsråd 25. juli 1919. Dagen etter ble avtalen underskrevet på Blakstads kontor. For å finansiere kjøpet og den nødvendige utbyggingen av lavspentnett i fylket ble det opptatt et lån på 25 millioner kroner.

Aust-Agder Kraftverk ble opprettet som en egen avdeling av fylkets administrasjon. Kraftverket tilhørte fylket. Høsten 1963 vedtok fylkestinget å skille kraftverket ut fra fylkesadministrasjonen. Fra 1. januar 1964 ble AAK et selvstendig, interkommunalt selskap. Selskapet er eid av de kommunene som er tilslutta med like store andeler. I perioden 1963–1983 stod Arendal og Grimstad kommune utenfor selskapet.

Selskapet skiftet etter fusjon med Arendal kommunale elektrisitetsverk om lag år 1998 navn til *Aust-Agder Energi*, og ble i år 2000 en del Agder Energi. Dette selskapet ble en realitet etter en fusjon mellom Aust-Agder Energi, Vest-Agder Energiverk og Kristiansand Energiverk.

## Strømutbyggning i Aust-Agder
I 1919 hadde allerede om lag 12&nbsp;000 av innbyggerne i landkommunene i Aust-Agder elektrisitet, enten fra egne mindre kraftverk, eller fra Arendal kommunale elektrisitetsverk.

I de økonomiske nedgangstidene i mellomkrigstiden ble kraftverket kostbart for kommunene i Aust-Agder. Prisene på kraft var lave, og ikke tilstrekkelig til å forrente det store lånet som var tatt opp. Gjeldsforhandlingene i 1938 sikret et videre liv for AAK.

I 1950- og 60-årene sto AAK for flere store utbygginger, bl.a. Dynjanfoss kraftstasjon. I 1957 regnet man hele Aust-Agder fylke for elektrifisert.
## Kilder
*Jubileumshefte: Aust-Agder kraftverk gjennom 75 år.

## Arkivet
Arkivet etter Aust-Agder kraftverk befinner seg på Aust-Agder kulturhistoriske senter i Arendal. Arkivet omfatter perioden fra opprettelsen i 1918 og frem til selskapet bli en del av Aust-Agder energi. Arkivet etter Aust-Agder kraftverk inneholder møtebøker, kopibøker, postjournaler, sakarkiv, regnskap, kart, tegninger, lydopptak, trykksaker og diverse.

## Eksterne lenker
* 
* Katalog til arkiv etter Aust-Agder kraftverk hos Statsarkivet i Kristiansand
Illvassnosi

**Illvassnosi** er et fjell i Luster kommune i Sogn og Fjordane. Det har en høyde på 1&nbsp;776 meter over havet.

## Se også
* Liste over Norges høyeste fjell

## Referanser
Scott Duncan

**Adam Scott Mattewson Duncan** (født 2. november 1888 i Dumbarton, død 3. oktober 1976) var en skotsk fotballspiller og trener.

## Spillerkarriere

Scott Duncan spilte for disse klubbene:

* 1906&ndash;1908 Dumbarton FC
* 1908&ndash;1913 Newcastle United 81 kamper, 12 mål
* 1913&ndash;1918 Rangers FC
* 1914&ndash;1918 Celtic FC
* 1918&ndash;1920 Dumbarton
* 1920&ndash;1922 Cowdenbeath FC
* 1922&ndash;1923 Dumbarton

## Trenerkarriere

Sommeren 1923 ble han oppnevnt som sekretær/manager for Hamilton Academical. Han forlot dem i 1925 til fordel for sin tidligere klubb som spiller Cowdenbeath. Der var han fram til 1932 da han kom til Manchester United. Det gikk ikke allverdens i United. På siste spilledag i 1933/34 lå United på nest sisteplass i 2. divisjon. Så langt nede hadde klubben aldri vært. Men United vant kampen borte mot Millwall som lå et poeng over, og det ble Millwall og Lincoln City som måtte ta veien ned i 3. divisjon.
To sesonger senere vant United 2. divisjon, men klubben rykka ned igjen etter sesongen. Han ba om å forlate United 14 kamper ut i sesongen 1937/38. 

Han tok over Ipswich Town, som da ikke en gang var i ligasystemet. På slutten av sesongen 1938/39 ble Ipswich valgt inn i Football League. Duncan var i klubben i 18 år før han trakk seg tilbake til Skottland og bodde der til han døde i 1976, 87 år gammel.

## Meritter

* Newcastle United
** **Ligamester** vinner 1909/10
** **[[FA Charity Shield]]**-vinner 1909
** **[[FA-cupen]]** vinner 1910

## Referanser


## Eksterne lenker
*
Garrisondemningen

**Garrisondemningen** er en jordfyllingsdemning som danner en kunstig innsjø i Missouri River i det sentrale Nord-Dakota, USA. Den er den største dammen på Missouri, og ligger nær grensen til Montana. Arbeidet ble igangsatt i 1947 og fullført i april 1953, som den andre, og største av seks dammer i Missouri-elven som er bygget og blir driftet av U.S. Army Corps of Engineers  for kontroll av flom-regulering, vannkraftproduksjon, seiling og vanning. 

Installert kapasitet er 515 – 614 MW, men produksjonen utgjør normalt bare om lag 230 MW, nok til noen hundre tusen kunder. Demningen er 64 meter høy og 3&nbsp;400 meter lang, og er den femte største i verden. Selve jordfyllingen har et volum på 50,8 mill. m³, som er blant de 15 største i verden. 

Innsjøen som demmes opp er Lake Sakakawea på 15&nbsp;800 mill. m³. Den er 286 km lang fra Garrisondemningen til Williston, har et areal på  1&nbsp;240 km², og ligger 554 moh. Den er USAs tredje største menneskeskapte innsjø, etter Lake Mead og Lake Powell. Installert kapasitet er 515 – 614 MW, men produksjonen utgjør normalt bare om lag 230 MW, nok til noen hundre tusen kunder.

Viktige fiskeslag økonomisk sett er gjørs, gjedde og stør.

## Referanser


## Eksterne lenker
* Electric Generating Capacity 2008 – EIA, USAs energidepartement. Besøkt 4. juli 2010.
Alexander Archer

**Alexander «Sandy» Archer** (født 1. mai 1910 i London død, 29. juli 1997) var en britisk ishockeyspiller som deltok i de olympiske leker 1936 i Garmisch-Partenkirchen.

Familien emigrerte til Winnipeg i Manitoba da han var 3 år og Archer lærte seg å spille ishockey.

Archer ble olympisk- og verdensmester i ishockey under vinter-OL 1936 i Garmisch-Partenkirchen. Han spilte på det britiske laget som vant ishockeyturneringen foran Canada og USA. Storbritannia la grunnen til OL-gullet da de i sin semifinalegruppe beseiret Canada med 2-1. Resultat tok de med seg til finalerunden som besto av fire lag. Storbritannia slo Tsjekkoslovakia med 5-0 og de spilte uavgjort 0-0 i siste kampen mot USA og var dermed olympiske og verdensmestere i ishockey for første og eneste gang. Den femte olympiske turneringen i ishockey var også det tiende verdensmesterskapet og det tjueførste europamesterskapet i ishockey. Spillerne på det britiske laget var Archer, James Chappell, Edgar Brenchley, James Borland, John Coward, Gordon Dailley, John Davey, Carl Erhardt, James Foster, John Kilpatrick, Archibald Stinchcombe og Robert Wyman. Archer spilte alle sju kampene og han scoret to mål.

Archer spilte totalt 24 kamper for landslaget og scoret fjorten mål og ti assists.

## OL-medaljer
* OL 1936  Garmisch-Partenkirchen -  **Gull**  i ishockey  Storbritannia

## EM og VM-medaljer
* VM 1936  Garmisch-Partenkirchen -  **Gull**  i ishockey (Storbritannia) 
* VM 1937  London -  Sølv  i ishockey (Storbritannia)
* VM 1938  Praha -  Sølv  i ishockey (Storbritannia)
* EM 1936  Garmisch-Partenkirchen -  **Gull**  i ishockey (Storbritannia) 
* EM 1937  London -  **Gull**  i ishockey (Storbritannia) 
* EM 1938  Praha -  **Gull**  i ishockey (Storbritannia)

## Referanser


## Eksterne lenker
*
San Luis-demningen

**San Luis-demningen** eller **B. F. Sisk-demningen** er en jordfyllingsdemning som ikke ligger ved noen elv, men tar utgangspunkt i den lille San Luis Creek, en sideelv til San Joaquin River. Det er en oppsamlingsdam for det sentrale California, USA. Demningen er 93 meter høy. Selve jordfyllingen har et volum på 59,4 mill m³, som er blant de 15 største i verden.

Installert kapasitet i det nærliggende William R. Gianelli vannkraftverk er 424 MW, og produksjonen dekker kostnadene ved demningen. Anlegget var ferdig i 1967.

## Eksterne lenker
* Electric Generating Capacity 2008 – EIA, USAs energidepartement. Besøkt 4. juli 2010.
* US Bureau of Reclamation - informasjon om anlegget.
Ahrensburgkulturen

**Ahrensburgkulturen** er navnet på en senpaleolittisk reinsdyrjegerkultur fra dagens Nord-Tyskland. Det er utvilsomme likheter med pionerbosetningen i Norge, den såkalte Fosnakulturen, og med Hensbackakulturen i Sverige. Ahrensburgkulturen settes også i forbindelse med steinalderkulturen fra Doggerland som i dag utgjør de grunne delene av Nordsjøen med navngivende Doggerbank som aller grunnest.

Ahrensburgkulturen dateres til siste del av istiden (ca. 11&nbsp;000&ndash;9800 f.Kr.). De mest kjente funnstedene ligger i det sydøstlige Holstein, og kulturen har navn etter et funnsted, landsbyen Ahrensburg som ligger i en tunneldal nær Hamburg. Utgravingene ble foretatt av Alfred Rust i 1930-årene. Folkene levde i et tundralandskap ved foten av isbreen, og en regner med at Ahrensburgkulturen var en videreutvikling av Hamburgkulturen.

## Funnsteder

*Ahrensburg, Holstein
*Bonderup, Sjælland
*Bramdrupgård, Sønderjylland
*Broksø, Sjælland
*Galta, Rennesøy
*Hjarup mose, Sønderjylland
*Knudshoved Odde, Sydsjælland
*Korsbjerggård, Sjælland
*Lindelse, Langeland
*Løjesmølle, Sjælland
*Meiendorf, Holsten
*Munkarp, Skåne
*Stellmoor, Holsten
*Sølbjerg, Lolland
*Øbækken, Skåne
*Star Carr, Yorkshire, England

## Litteratur

* Alfred Rust: *Das altsteinzeitliche Rentierjägerlager Meiendorf*. Wachholtz, Neumünster 1937. 
* Alfred Rust: *Die alt- und mittelsteinzeitlichen Funde von Stellmoor*. Wachholtz, Neumünster 1943.
* Eriksen, B.V. Reconsidering the geochronological framework of Lateglacial hunter-gatherer colonization of southern Scandinavia. In: B.V. Eriksen & B. Bratlund (eds.): Recent studies in the Final Palaeolithic of the European plain. Proceedings of a U.I.S.P.P. Symposium. Stockholm, 14.-17. October 1999. Jutland Archaeological Society Publications Vol. 39. Højbjerg, pp.&nbsp;25–41.
Bydeler i Québec by

**Québec**, hovedstaden i den kanadiske regionen ved samme navn, er delt opp i åtte bydeler eller *[[arrondissement]]s*.

## Nåværende
Québecs åtte bydeler er delt videre inn i 36 *quarties* («strøk»), som siden 2005 har vært nummerert istedenfor navngitt.

* La Cité
* Les Rivières
* Sainte-Foy—Sillery
* Charlesbourg
* Beauport
* Limoilou
* La Haute-Saint-Charles
* Laurentien

## Tidligere
Tidligere ble Québec delt inn i administrative distrikt, kalt *quartiers*.

* Cap-Blanc
* Duberger
* Lairet
* Lebourgneuf
* Les Saules
* Maizerets
* Montcalm
* Neufchatel
* Saint-Roch
* Saint-Jean-Baptiste
* Saint-Sacrement
* Saint-Sauveur
* Vieux-Québec—Basse-Ville
* Vieux-Québec—Haute-Ville

## Tidligere byer
Tidligere byer blir fortsatt referert til ved sine tidligere navn selv om deres administrative strukturer ikke lenger eksisterer. Denne listen inkluderer byen som ble slått sammen i 2002. De er ikke bydeler, men mange kan ses på som strøk.

* Beauport
* Bourg-Royal
* Cap-Rouge
* Charlesbourg
* Charlesbourg-Est
* Château-d'Eau
* Château-Bigot
* Courville
* Giffard
* L'Auvergne
* Lac-Saint-Charles
* Le Plateau
* Loretteville
* Montmorency
* Notre-Dame-des-Laurentides
* Orsainville
* Parc-L'Ormière
* Saint-Joseph
* Saint-Bonaventure
* Saint-Émile
* Sainte-Thérèse-de-Lisieux
* Sainte-Foy
* Sillery
* Val-Bélair
* Val-Saint-Michel
* Vanier
* Villeneuve
Oahedemningen

**Oahedemningen** er en jordfyllingsdemning som ligger ved Missouri River i Sør-Dakota, like nord for byen Pierre, i USA. Den demmer opp innsjøen Lake Oahe (Oahesjøen) på 610&nbsp;km², som er den fjerde største menneskeskapte innsjøen i USA. Anlegget ligger 130&nbsp;km ovenfor Big Bend-demningen som skaper Lake Sharpe (Sharpesjøen)

Demningen er 75 meter høy. Selve jordfyllingen har et volum på 70,3 mill. m³, som er den åttende største i verden.

Installert kapasitet er 786 MW fordelt på syv turbiner à 112 MW. Demningen sørger også for drikkevann og flomkontroll. Anlegget var ferdig i 1967 og vedlikeholdes av Hæren. Anlegget oversvømmet områder som tilhørte cheyenne-indianerne.

## Referanser
Chief Joseph-demningen

**Chief Joseph-demningen** er en vannkraftdam som ligger i Columbia River i staten Washington i USA, 877 km fra elvemunningen og 2,4 km ovenfor byen Bridgeport i Washington. Den ligger ikke langt nedenfor Grand Coulee-demningen, og er etter denne USAs nest største vannkraftverk med en installert effekt på 2&nbsp;620 MW. 

Dammen demmer opp innsjøen Rufus Woods Lake som er 82 km lang. Demningen er 75 meter høy og 1&nbsp;817 meter lang. Dammen kan ikke lagre særlige mengder vann, det er vannet som slippes fra Grand Coulee som når demningen som driver elvekraftverket. Anlegget var ferdig i 1958 og hadde videre ferdigstilte byggetrinn i 1973 og 1979. Kraftverket vedlikeholdes av Hæren, og det stopper enhver videre vandring av laks i elven.

Demningen er oppkalt etter indianerhøvdingen Chief Joseph av stammen Nez Perce. 

## Se også
*Liste over verdens største vannkraftverk

## Referanser


## Eksterne lenker
* Chief Joseph Dam - US Army Corps of Engineers
Richard Arès

**Richard Arès** (født 7. januar 1910, død 9. august 1989) var en quebecisk humanist og skribent.

Arès ble født i Marieville i Québec av Georges Arès og Dorila Théberge. Han ble ordinert til jesuittprest i 1944. Fra 1974 til 1975 var han president for Académie I av Royal Society of Canada.

I 1979 ble Arès utnevnt til offiser av Order of Canada «for den viktige rollen han har spilt i kulturlivet blant sine medborgere».

## Referanser


## Kilder
*  Révérend Père Richard Arès, s.j
Grand Coulee-demningen

**Grand Coulee-demningen** er en vannkraftdam som ligger i Columbia River ved tettstedet Grand Coulee i Grant County i staten Washington, USA ca. 950 km fra elvemunningen. Den ligger 71 km ovenfor Chief Joseph-demningen, og er USAs suverent største kraftverk med en installert effekt på 6&nbsp;809 MW, nesten tre ganger større enn Chief Joseph. Anlegget har 33 turbiner.

Dammen demmer opp innsjøen Franklin D. Roosevelt Lake som fra den kanadiske grensen og nedover til demningen er 90 km lang og har et areal på 320 km². Den er 168 meter høy og 1&nbsp;586 meter lang. Reservoarets volum er inntil 11,9 millioner m³ og det er det sjette største i USA. Dammen slipper vann videre nedover til Chief Joseph, hvor det også produseres kraft.

Anlegget var ferdig i 1941 og vedlikeholdes av den føderale regjeringen. Det ble bygget for kraftproduksjon og vanningsformål. Demningen var viktig for industrialiseringen av Washington og Oregon, og kraften ble brukt til produksjonen av kjernefysisk materiale ved Hanford Site – som inngikk i det topphemmelige Manhattanprosjektet under den andre verdenskrig.

I forbindelse med åpningen komponerte artisten Woody Guthrie blant annet sangen *Grand Coulee Dam*.

## Se også
* Liste over verdens største vannkraftverk

## Referanser


## Eksterne lenker
* 
*  US Bureau of Reclamation - informasjon om anlegget.
Hei

**Hei** har flere betydninger. Det kan være en interjeksjon som brukes til hilsen, men kan også referere til:

* Hei, en naturtype
** Fjellhei (også kalt vidde), åpent, skogløst fjellområde som i all hovedsak ligger høyere enn eller nord for tregrensen.
** Lynghei, et skogløst kulturlandskap, bevokst med røsslyng
* Hei, andre betydninger
** *[[Hei (album)]]*, et musikkalbum med Marcus & Martinus
** ''Hei! Har du noe å spørre om?'', et tidligere radioprogram. 
** Heilongjiang, provins i Kina, forkortet Hei
** IHEID, Institut de hautes études internationales et du développement, institusjon i Sveits
** Qi (filosofi) (*hei* på kantonesisk)
** Høyeffektiv glødelampe (*High Efficiency Incandescent* på engelsk)
** Høyere utdannelsesinstitusjon (*Higher Education Institution* på engelsk)
** ה, hebraisk bokstav
** Idrettslaget Hei
** Hjortshøj-Egaa Idrætsforening, dansk idrettsklubb, forkortet HEI
Hélène Alarie

**Hélène Alarie** (1941–2023) var en kanadisk politiker og medlem av det kanadiske Underhuset fra 1997 til 2000. Alarie har gjennom karrieren jobbet med undervisning, politikk og landbruk.

Alarie ble valgt fra valgdistriktet Louis-Hébert for Bloc Québécois-partiet i parlamentsvalget 1997 og ble dermed medlem av Canadas 36. parlament. I sin periode i parlamentet deltok hun hovedsakelig i komiteer om landbruk. Hun tapte valget i 2000 til kandidaten Hélène Scherrer fra Liberal Party of Canada.

## Referanser


## Eksterne lenker
*
DS «Ariadne»

**DS «Ariadne»** (kallesignal LHTP / LDNJ) var et kombinert passasjer- og lasteskip som ble overlevert Det Bergenske Dampskibsselskab (BDS) i mars 1930. Skipet var byggnummer 303 ved Nylands mekaniske verksted i Oslo. Hun ble satt inn på ruten Trondheim – Bergen – Rotterdam. I desember 1939 ble skipet satt inn i hurtigruten mellom Bergen og Kirkenes. I juni 1940 ble DS «Ariadne» senket av tyske fly i nærheten av Røst i Lofoten. 8 mennesker omkom.

Det Bergenske Dampskibsselskab hadde som tradisjon å navngi skipene sine etter fenomener og objekter på nattehimmelen. Ariadne er en asteroide som ble oppdaget i 1857.

## Historie

Etter overleveringen ble skipet satt inn på ruten hun var bygd for, Rotterdam-ruten. 5. desember 1939 ble DS «Ariadne» satt inn i regulær hurtigrutetrafikk. Under angrepet på Norge 9. april 1940 var skipet i Nord-Norge, og ble rekvirert av de norske myndighetene. Hun ble benyttet til troppetransporter i forsvaret av Nord-Norge, og senere som hospitalskip. 8. juni seilte hun vestover med 54 mennesker ombord, for å prøve å ta seg over Norskehavet til allierte havner. Hun fikk følge av Det Nordenfjeldske Dampskibsselskabs (NFDS) DS «Prins Olav», et annet hurtigruteskip som hadde unnsluppet krigshandlingene. Klokken 22.30 9. juni 1940 omkring 80 nautiske mil vest av Røst, ble de to skipene oppdaget av seks tyske bombefly. Flyene gikk til angrep, og bestrøk skipene med maskingeværsalver og slapp bomber. DS «Ariadne» ble truffet først, selv om hun var merket som hospitalskip. DS «Prins Olav» gjorde unnvikende manøvrer, men ble til slutt truffet av to bomber i akterskipet. Begge skipene sank, og en person fra DS «Prins Olav» omkom, mens åtte mennesker fra DS «Ariadne» mistet livet. Alle de resterende ble plukket opp noen timer senere av den britiske jageren HMS «Arrow».

## Skipet
DS «Ariadne»s tonnasje var ved levering 2&nbsp;029 bruttoregistertonn, 1&nbsp;138 nettoregistertonn, og lasteevnen var 2&nbsp;000 dødvekttonn. Skipet hadde lasterom forut og akter, og lasterommenes totalvolum var 2&nbsp;059 m³ hvorav 1&nbsp;252&nbsp;m³ var kjølerom. Hovedmaskinen var en kullfyrt trippel ekspansjon dampmaskin bygd ved Nylands mekaniske verksted. Oppgitt ytelse var 2&nbsp;140&nbsp;ihk (indikerte hestekrefter) og 366 nhk (nominelle hestekrefter), noe som ga en toppfart på 14,5 knop. Skipet hadde tre passasjerklasser. Første plass hadde 64 køyeplasser og lå midtskips. andre plass hadde 40 køyeplasser og lå akter, mens tredje plass hadde ti køyeplasser og lå forut.

## Se også
*Liste over hurtigruteskip

## Litteratur
* Dag Bakka jr. – *Hurtigruten, sjøveien mot nord* (side 106). Seagull Publishing 2003 – ISBN 82-91258-17-1
* Mike Bent – *Coastal Express: The Ferry to the Top of the World* (engelsk). Conway Maritime Press Limited, 1987. ISBN 0 85177 446 6

## Eksterne lenker
* 
* 
* Hurtigrutemuseet – DS Ariadne Besøkt 13. oktober 2009
* Omfattende uoffisiell side om hurtigrutene Besøkt 1. november 2008
* 
* Tyskspråklig side om hurtigrutene Besøkt 1. november 2008
* Mike Bents hurtigruteside – DS Ariadne (engelsk) Besøkt 1. november 2008
16 Days in Afghanistan

***16 Days in Afghanistan*** er en amerikansk-afghansk dokumentarfilm fra 2007 laget i Afghanistan som omhandler afghansk-amerikaneren Anwar Hajhers reise til Afghanistan etter 25 år. Filmen ble regissert av Mithaq Kazimi og skildrer tiden etter Talibans fall.

Musikken er laget av Ahmad Shah Hassan.

## Handlingsreferat
Filmen er delt inn i 16 dager hvor regissøren diskuterer et annet problem med det afghanske folket. Dag 1: Han ankommer flyplassen i Kabul, og møter den afghanske familien sin. En kort introduksjon av Afghanistans historie. Dag 2: Han besøker Den blå moskeen i Mazar-e Sharif, og diskuterer situasjonen med blant annet vaktmestere, vakter og ulemene som er der. De diskuterer blant annet islam og Taliban. Dag 3: Intervju med en oberst fra den afghanske nasjonale hæren om kvinners status og rettigheter i Afghanistan. Intervju med en forretningskvinne som selger mat på gaten. Dag 4: Intervjuer med en kebabselger, og andre selgere om deres virksomheter. Intervju med en gatekvinne, og hennes syn på afghanske myndigheter og president Hamid Karzai. Intervju med en blind gate-sanger.

Dag 5: Intervju med en doktor og apotek om medisin og utenlandsk medisinsk hjelp i Afghanistan. Dag 6: Intervju med en tidligere representant for iransk kino om hennes oppfatning av befolkningen i Afghanistan. Intervju med en fotograf, som sammenligner standardfilm med digital fotografering. Intervju med en slakter, og hans kunder, om hans virksomhet. Dag 7: På vei til Kabul spiser regissøren, og introduserer afghansk mat. Intervju med en FN-representant og ansatt om FNs aktiviteter i Afghanistan. Representanten diskuterer landminer, og hvordan dette påvirker innbyggernes liv. Dag 8: Intervjuer med en rekke forskjellige arbeidere og hvordan dagens politiske og økonomiske system påvirker deres tilværelse. Dag 9: Intervju med grunnleggeren av «Afghan Human Rights Committee» om involvering av USA og vestlige makter i Afghanistan og terrorisme.

Dag 10: Hajher besøker en ulovlig lokal hasj-bar for å intervjue hasj-selgere, brukere og avhengige. Folk diskuterer hvorfor de røyker, og hvordan dette påvirker deres liv - samt hvorfor de ikke drikker alkohol. Dag 11: De besøker forskjellige virksomheter i den populære Chicken Street, og hvordan området har endret seg eller forblitt den samme gjennom årene. Det intervjues også selgere og vestlige besøkende som snakker om kulturen i Afghanistan. Dag 12: Hajher besøker sin egen landsby, for å møte resten av sin familie. Han intervjuer også resten av slektningene sine om religion, politikk og livsstil i USA.

Dag 13: Hajher står overfor døden et øyeblikk, når han tror at en frisør fra landsbyen hans planlegger å skjære over halsen hans. Dag 14: Han besøker farens fiende i håp om å endelig slutte varig fred, og besøker hans tidligere hjem som tidligere ble overtatt av fiendene til faren hans. Dag 15: Avreise fra Afghanistan, farvel til familie og vennene hans. Dag 16: Flyet går inn for landing ved en flyplass i Augusta i Georgia i USA.

## Eksterne lenker
* 
*
Archibald Stinchcombe

**Archibald «Archie» Stinchcombe** (født 17. november 1912 nær Barnsley i  Yorkshire, død 3. november  1994) var en britisk ishockeyspiller som deltok i de olympiske leker 1936 i Garmisch-Partenkirchen og 1948 i London.

Stinchcombe ble olympisk- og verdensmester i ishockey under vinter-OL 1936 i Garmisch-Partenkirchen. Han spilte på det britiske laget som vant ishockeyturneringen foran Canada og USA. Storbritannia la grunnen til OL-gullet da de i sin semifinalegruppe beseiret Canada med 2-1. Resultat tok de med seg til finalerunden som besto av fire lag. Storbritannia slo Tsjekkoslovakia med 5-0 og de spilte uavgjort 0-0 i siste kampen mot USA og var dermed olympiske og verdensmestere i ishockey for første og eneste gang. Den femte olympiske turneringen i ishockey var også det tiende verdensmesterskapet og det tjueførste europamesterskapet i ishockey. Spillerne på det britiske laget var Stinchcombe, Edgar Brenchley, James Chappell, Alexander Archer, James Borland, John Coward, Gordon Dailley, John Davey, Carl Erhardt, James Foster, John Kilpatrick og Robert Wyman.

## OL-medaljer
* 1936  Garmisch-Partenkirchen -  **Gull**  i ishockey (Storbritannia)

## EM og VM-medaljer
* VM 1936  Garmisch-Partenkirchen -  **Gull**  i ishockey (Storbritannia) 
* EM 1936  Garmisch-Partenkirchen -  **Gull**  i ishockey (Storbritannia)

## Referanser


## Eksterne lenker
*
Diamond Valley Lake-demningen

**Diamond Valley Lake-demningen** er egentlig flere jord-/steinfyllingsdammer som danner en kunstig innsjø – Diamond Valley Lake i det sørlige California, USA. Den ligger ikke langt øst for Los Angeles. Selve jordfyllingen har et volum på 84,5 mill m³, som er den 5. største i verden og den nest største demningskonstruksjonen i USA.

Innsjøen som demmes opp er på 1 mill m³ og arealet 18&nbsp;km², og er viktig for rekreasjon i denne tørre og nedbørfattige delen av California. Det er ikke installert kapasitet for vannkraftproduksjonen, formålet med dammen er drikkevann og rekreasjon. Anlegget var ferdig i 2000.

## Referanser
Kotal-e Salang

**Kotal-e Salang** eller **Salangpasset** (3878 moh) er et stort fjellpass som forbinder det nordlige Afghanistan med Kabul-provinsen, med videre forbindelser til det sørlige Afghanistan og Pakistan. Det ligger rett øst for Kushanpasset, og begge var av stor betydning i tidligere tider da de var de mest direkte forbindelsene mellom Kabul-regionen og det nordlige Afghanistan eller Tokharistan.

Passet krysser Hindu Kush-fjellene. Salangtunnelen, som ble bygget av russerne, går under det i en høyde av 3400 meter. Det forbinder Charikar og Kabul med Mazwr-e Sharif og Termez.
Creeping Death

**Creeping Death** er et spor fra Metallicas andre studioalbum; Ride the Lightning. Det er det syvende sporet på CD-en, og ble også gitt ut som en EP single i 1984 som promosjon for musikkalbumet. EP-en hadde en B-side med coversangene «Blitzkrieg» av bandet Blitzkrieg og «Am I Evil?» av Diamond Head.

## Opprinnelse
Den originale versjonen av sangen ble egentlig skrevet av gitarist Kirk Hammett sitt forrige band; Exodus. Da het sangen «Die By His Hand», siden det gjentatte ganger ble sunget i sangen. James Hetfield synger i stedet «Die By My Hand» i versjonen som er på *Ride the Lightning*, siden sangen skal være i perspektiv fra den siste av de ti landeplagene; døden. 

## Sangtekst
Teksten i sangen er skrevet fra perspektivet til Gud i Andre Mosebok, den siste av de ti landeplagene. Sangen beskriver hvordan Gud lot langeplagene herje i det gamle Egypt. Landeplagene som blir nevnt i teksten er blant annet: "...,darkness three days long" som viser til den niende av de ti plagene, som sier at solen vil bli stengt ute i tre dager. 

## Live
Under tidligere fremførelser av sangen kunne man høre Cliff Burton – bandets tidligere bassist – hyle støttevokalen under det tredje refrenget og broen. Når Jason Newsted spilte med bandet var det vanlig at han alene sang det tredje refrenget under konsertfremførelser, så vel som det første ordet i hver eneste linje i teksten. 

Sangen har helt siden den ble laget vært en del av Metallica sitt live-set. Det er den Metallica sangen som har blitt spilt nest flest ganger live.

## Coverinnspillinger
*Apocalyptica spiller sangen på Plays Metallica by Four Cellos.
*Under Ozzfest I 2002 av Drowning Pool, og i 2007 av bandet The Showdown
* Bullet for My Valentine spiller en versjon av sangen på *Higher Voltage!: Another Brief History of Rock
*Sangen har blitt innspilt av screamo-bandet, Hiretsukan.
* Tigertailz spiller en versjon av sangen på deres “Banzai” album.
*Machine Head og Sepultura spilte sangen live under Dubai Desert Rock I 2005.
*Dark Angel spilte sangen på tributealbumet *[[Metallic Attack: Metallica - The Ultimate Tribute]]*
*Bullet For My Valentine har spilt sangen utallige ganger på deres konserter. 

## Referanser


## Eksterne lenker
*
A- og B-side

**A-side** og **B-side** refererer til de to sidene på 78, 45, og 33 1⁄3 rpm vinyl-platene eller musikkassetter, hvorav singler, EPer eller LPer. «A»-siden inneholdt ofte «hovedsangen», en sang plateselskapet ønsket å promotere på radio og lignende, mens «B»-siden inneholdt en mindre populær sang, eller en sang som ikke kom med på albumet A-siden kom fra, blant annet fordi den var ansett som dårligere, eller at det ikke var plass nok på albumet.

Noen ganger blir B-siden mer populær enn A-siden og får sin egen utgivelse som A-side.

Etter at singlene begynte å komme ut på CD, og særlig etter digital nedlasting som via Spotify eller iTunes ble populært, har singlene ofte inneholdt mer enn to sanger, der sang nummer èn tjener som A-side og videre sanger tjener som B-side. Selv om man nå til dags ikke fysisk snur platen kalles fortsatt resten av sangene på plata for «B-sider». I mer moderne tid har det blitt vanlig at grupper og artister gir ut B-sider som ikke før har blitt utgitt på et samlealbum.

## Doble A-sider
En dobbel A-side er en single som har to sanger som kommer inn på hitlistene samtidig. Dette uttrykket ble innført etter at The Beatles-sangene «Day Tripper» og «We Can Work It Out» kom inn på den amerikanske Billboard-lista samtidig. The Beatles ville ikke ofre noen av sangene til fordel for den andre, og oppfant derfor denne ordningen.

Siden de fleste single-lister, som for eksempel den amerikanske Billboard-listen, baserer seg på både radiotid så vel som platesalg, kan to «sider» fra samme singel komme inn på hitlistene samtidig.

## Referanser
Sveits under Paralympiske sommerleker 2008

**[[Sveits]]** sendte en tropp på 26 utøvere (17 menn, 9 kvinner) til å delta i **[[Paralympiske sommerleker 2008]]** i Beijing. Det fastsatte målet var å vinne minst 11 medaljer og komme blant topp 50 nasjoner på medaljestatistikken. Sveits deltok i 6 grener: bueskyting, friidrett, sykling, skyting, svømming og rullestoltennis.

## Medaljer

## Se også
* Paralympiske sommerleker 2008

## Referanser


## Eksterne lenker
* Offisiell nettside for paralympiske sommerleker 2008
* Sveits' paralympiske komité
* Den internasjonale paralympiske komité
Miscodera arctica

***Miscodera arctica*** er en bille og den eneste i slekten *Miscodera*, i delgruppen (underfamilien) sandgravere (Broscinae) i familiegruppen løpebiller. 

## Utbredelse
*Miscodera arctica* er vanlig og utbredt i hele Europa, østover til Japan. Den finnes i Nord-Amerika.

## Utseende
*Miscodera arctica* er under 8&nbsp;millimeter lang og har metallglans.  Brystskjoldet (pronotum) er adskilt fra dekkvingene av en tydelig innsnøring (hals).  

## Levevis
*Miscodera arctica* er en nordlig art. Den er ganske vanlig og finnes i tilknytning til skog og på fjellet. Sjeldent kan den finnes på lyngmarker. Larvene lever som predatore. 

Den tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er ofte radikalt forskjellige fra de  voksne, både i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

## Litteratur
* Bertram G. Rye. 1908. *Biller I. Løpebiller.* Danmarks Fauna Bind 3. G.E.C. GAD, København.

## Eksterne lenker
* 
* ''Miscodera arctica'' - Ground Beetles of Ireland
* ''Miscodera arctica'' – Database Carabidae of the World – engelskspråklig
* Sandgravere – Tree of Life (Nebriinae, Carabidae) engelskspråklig
* Norsk Entomologisk forening
Børsteløper

**Børsteløper** er en av billene i delgruppen (underfamilien) børsteløpere (Loricerinae) i familiegruppen løpebiller. 

## Utbredelse
Børsteløper er vanlig og utbredt i Europa, østover til Mongolia. 

## Utseende
Børsteløper er mellom 6-8,5&nbsp;millimeter lang.  Antennens andre til sjette ledd med lange børster (stive hår) som er dobbelt så lange som andre leddets lengde. Dette skiller denne slekten fra resten av løpebillene.  Kroppen har messingglans.  Hver av dekkvingene har 12 lengdestrimler.

## Levevis
Børsteløper  finnes på steder med litt skygge og fuktighet. Larvene lever som rovdyr. 

Den tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er ofte radikalt forskjellige fra de  voksne, både i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

## Eksterne lenker
* 
* ''Loricera pilicornis'' - Ground Beetles of Ireland
* ''Loricera pilicornis'' – Database Carabidae of the World – engelskspråklig
* Loricerini – Tree of Life (Carabidae) – engelskspråklig
* Norsk Entomologisk forening
Dictionarium Annamiticum Lusitanum et Latinum

***Dictionarium Annamiticum Lusitanum et Latinum*** er en trespråklig vietnamesisk&ndash;portugisisk&ndash;latinsk ordbok skrevet av den franske jesuitten og misjonæren, pater Alexandre de Rhodes etter 12 år i Vietnam, og utgitt av *[[Kongregasjonen for troens utbredelse|Propaganda Fide]]* i Roma i 1651 da Rhodes besøkte  Europa.

*Dictionarium Annamiticum Lusitanum et Latinum* var i sin tur inspirert av to tidligere verker, som siden er gått tapt: en vietnamesisk-portugisisk ordbok av Gasparal de Amoral og en portugisisk-vietnamesisk ordbok av Antoine Barbosa. Ordboken inkorporerer en kort gjennomgang av vietnamesisk grammatikk (*Brevis Declaratio*) og en kodifisering av noen tidsaktuelle uttalelser.

Ordboken etablerte Quốc ngữ, det vietnamesiske alfabet, som så ble perfeksjonert ytterligere av senere katolske misjonærer og som fremdeles er i alminnelig bruk.

Monsignore Pigneau de Béhaine bidro til disse forbedringene med sin *annamittisk-latinske ordbok* av 1783, som i manuskripts form ble overlatt til msgr. Jean-Louis Taberd som i 1838 publiserte sin vietnamesisk-latinsk/latinsk-vietnamesiske ordbok.

I virkeligheten fortsatte man å utgi kristen litteratur enten ved hjelp av latinsk skrift eller den tradisjonelle vietnamesiske Chữ Nôm fremfor på den enklere alfabetiske Quốc ngữ for de påfølgende 200 år. Quốc ngữ skulle ikke få sitt gjennombrudd før etter den franske invasjon i 1861 og opprettelsen av Fransk Indokina.

## Noter


## Eksterne lenker
* Online fulltekst av ordboken
Hans Ferdinand Mayer

**Hans Ferdinand Mayer** (født 23. oktober 1895 i Pforzheim, død 18. oktober 1980 i München) var en tysk fysiker og elektrotekniker.

Han er kanskje mest kjent som forfatteren av Oslorapporten som avslørte tyske tekniske hemmeligheter overfor de allierte ved begynnelsen av andre verdenskrig.

## Studier og karriere
Mayer studerte matematikk, fysikk og astronomi ved høyskolene i Karlsruhe og Heidelberg. 
I 1920 promoverte han med arbeidet *Über das Verhalten von Molekülen gegenüber freien langsamen Elektronen* («Om innvirkningen på molekyler av frie, langsomme elektroner»). Hans veileder var nobelprisvinneren Philipp Lenard. I 1922 ble han ansatt i Berlin-firmaet Siemens & Halske AG.

I 1926 startet han et samarbeid med Karl Küpfmüller. De to vitenskapsmennene forsket på mulighetene for støyfri overføring av informasjon i kabelforbindelser over store avstander.
I 1936 overtok Mayer ledelsen av forskningsavdelingen i Siemens & Halske. I 1943 ble han av politiske grunner (lytting til «fiendtlig radio» og kritikk av nazi-regimet) dømt til fangenskap i konsentrasjonsleir. Han ble sendt til leiren i Sachsenhausen, men klarte å flykte derfra i april 1945.

I 1946 dro Mayer til USA, hvor han ble i 4 år. Der bedrev han forskning for det amerikanske luftforsvaret (US Air Force) i Dayton, Ohio, og underviste ved Cornell University i Ithaca i staten New York, som professor i kommunikasjonsteknologi. I 1950 dro han tilbake til Tyskland. Der hadde han ledelsen av forskningsavdelingen for kommunikasjonsteknologi ved Siemens & Halske AG i München fram til 1962.

## Oslorapporten
Mayer var opphavsmannen til Oslorapporten, en rapport om den militære forskningen i Det tredje rike, som i 1939 ble overlevert til det britiske konsulatet i Oslo og som han undertegnet med «en tysk vitenskapsmann, som er vennlig innstilt overfor dere». Først i 1977 avslørte han for sin egen familie at han hadde skrevet Oslorapporten. I samsvar med hans eget ønske ble dette først offentliggjort etter hans egen og hans kones død.
## Referanser
Institut Taberd

**Institut Taberd** var en katolsk pikeskole, grunnlagt i Saigon i Vietnam i 1874 (noen kilder mener 1875). Den ble grunnlagt av den franske viseadmiral Jules Krantz og drevet av skoleordenen De kristne skolebrødre, og var opprinnelig beregnet på fransk-vietnamesere (mestiser). Etterhvert ble den åpnet for den vietnamesiske elite generelt.

Skolen var oppkalt etter den franske misjonsbiskop Jean-Louis Taberd, som var apostolisk vikar for Cochinkina fra 1827 til 1840, og som hadde gjort en viktig innsats for vietnamesisk skriftspråk. 

Inatituttet var bare en av en rekke skoler i Vietnam som ble oppkalt etter denne biskopen.
Sandøyfjorden (Sørøya)

**Sandøyfjorden** (nordsamisk: *Sáttovuotna*) er en fjord på nordsiden av Sørøya i Hammerfest kommune i Finnmark. Fjorden har innløp mellom Stålet i vest og Skarvnæringen i øst og strekker seg 15 kilometer sørover til Straumen i enden av fjorden.

Fjorden er oppkalt etter Sandøya som ligger midt i fjorden og her ligger det enkelte hus på østsiden av øya. På østsiden av fjorden, øst for Sandøya ligger gårdsbrukene Skarvfjord og Hønsby. Skarvfjord ligger ved innløpet til den lille fjordarmen Skarvfjorden. Vest for Sandøy ligger de dype vågene Ytre og Indre  Reppa. 

Den indre delen av Sandøyfjorden blir kalt Sandøybotn. Her finner en også flere småbruk. Koppardal ligger i en våg på vestsiden, og lengst inn i fjorden finner en Fiskenes, Oterurda, Mebotn og Storelv. Straumen er en smal våg som strekker seg helt inn til enden av fjorden. Her ligger også den lille fjordarmen Båtsfjorden. 

Fjorden er 165 meter på det dypeste, like nord for Sandøya.

## Referanser
James Foster

**James Foster** (født 3. september 1905 i Glasgow i Skottland, død 4. januar 1969) var en britisk ishockeyspiller som deltok i de olympiske leker 1936 i Garmisch-Partenkirchen.

Familien flyttet til i Canada i 1912 da han var barn og han lærte seg å spille ishockey i Winnipeg i Manitoba. Foster flyttet til London i 1935.

Foster ble olympisk- og verdensmester i ishockey under vinter-OL 1936 i Garmisch-Partenkirchen. Han var målvakt på det britiske laget som vant ishockeyturneringen foran Canada og USA. Storbritannia la grunnen til OL-gullet da de i sin semifinalegruppe beseiret Canada med 2-1. Resultat tok de med seg til finalerunden som besto av fire lag. Storbritannia slo Tsjekkoslovakia med 5-0 og de spilte uavgjort 0-0 i siste kampen mot USA og var dermed olympiske og verdensmestere i ishockey for første og eneste gang. Den femte olympiske turneringen i ishockey var også det tiende verdensmesterskapet og det tjueførste europamesterskapet i ishockey. Spillerne på det britiske laget var Foster, Gordon Dailley, Alexander Archer, James Chappell, Edgar Brenchley, James Borland, John Coward, Carl Erhardt, John Davey, John Kilpatrick, Archibald Stinchcombe og Robert Wyman. Foster spilte alle sju kampene som målvakt og slipte inn kun fire baklengsmål i hele turneringen.

## OL-medaljer
* OL 1936  Garmisch-Partenkirchen -  **Gull**  i ishockey (Storbritannia)

## EM og VM-medaljer
* VM 1936  Garmisch-Partenkirchen -  **Gull**  i ishockey (Storbritannia) 
* VM 1937  London -  Sølv  i ishockey (Storbritannia)
* VM 1938  Praha -  Sølv  i ishockey (Storbritannia)
* EM 1936  Garmisch-Partenkirchen -  **Gull**  i ishockey (Storbritannia) 
* EM 1937  London -  **Gull**  i ishockey (Storbritannia) 
* EM 1938  Praha -  **Gull**  i ishockey (Storbritannia)

## Eksterne lenker
*
Carl Erhardt

**Carl Alfred Erhardt** (født 15. februar 1897 i Beckenham, død 3. mai  1988) var en britisk ishockeyspiller som deltok i de olympiske leker 1936 i Garmisch-Partenkirchen.

Erhardt lærte seg å spille ishockey i Sveits og Tyskland, og ikke i Canada som  de andre på det britiske OL-laget.

Erhardt ble olympisk- og verdensmester i ishockey under vinter-OL 1936 i Garmisch-Partenkirchen. Han var målvakt på det britiske laget som vant ishockeyturneringen foran Canada og USA. Han var 39 år da han ble olympisk mester og er den eldste ishockeyspilleren som har vunnet en olympisk gullmedalje.

## OL-medaljer
* OL 1936  Berlin -  **Gull**  i ishockey (Storbritannia)

## EM og VM-medaljer
* VM 1936  Garmisch-Partenkirchen -  **Gull**  i ishockey (Storbritannia) 
* VM 1935  Davos -  Bronse i ishockey (Storbritannia)
* EM 1936  Garmisch-Partenkirchen -  **Gull**  i ishockey (Storbritannia) 
* EM 1935  Davos -  Sølv  i ishockey (Storbritannia)

## Referanser


## Eksterne lenker
*
Blåfjellet (Stranda)

**Blåfjellet** er det høyeste fjellet i Stranda kommune i Møre og Romsdal. Det har en høyde på 1775 moh og er det 527. høyeste fjellet i landet av fjellene med primærfaktor på minst 50 meter. 

Fjellet er ikke spesielt vanskelig å bestige, enklest kanskje fra Grinddalssetra/Grinddalen via Kupevannet.

## Referanser


## Se også
* Norges høyeste fjell
Blåfjellet

**Blåfjellet**, eller **Blåfjell**, er navnet på flere fjell i Norge:

*Blåfjellet (Lebesby) – i Lebesby kommune i Finnmark, 487 moh
*Blåfjellet (Nordkapp og Lebesby) – i Nordkapp og Lebesby kommune i Finnmark, 472 moh
*Blåfjellet (Skånland) – i Skånland kommune i Troms
*Blåfjellet (Grane) – i Grane kommune i Nordland, 981 moh
*Blåfjellet (Vefsn) – i Vefsn kommune i Nordland, 765 moh
*Blåfjellet (Lierne) – i Lierne kommune i Nord-Trøndelag, 1283 moh
*Blåfjellet (Stranda) – i Stranda kommune i Møre og Romsdal, 1775 moh
*Blåfjellet (Sunndal) – i Sunndal kommune i Møre og Romsdal, 1716 moh
*Blåfjellet (Gloppen og Naustdal) – på grensa mellom Gloppen og Naustdal kommuner i Sogn og Fjordane, 1390 moh
*Blåfjellet – et annet navn på Holtafjellet, på grensa mellom Hornindal og Stryn kommuner i Sogn og Fjordane og Stranda kommune i Møre og Romsdal, 1479 moh
* Blåfjellet – i Dyrøy kommune i Troms, 762 moh
*Blåfjell – i Sokndal kommune i Rogaland

## Andre betydninger
* Blåfjell gruver – i Sokndal kommune i Rogaland
* *[[Jul i Blåfjell]]* – NRKs adventskalender fra 1999
* ''Jul i Blåfjell'' (forestilling) – teateroppsetning fra 2002

## Se også
*Blåfjellene
*Blåtinden
Maxi Herber

**Maxi Herber** (født 8. oktober 1920 i München, død 20. oktober 2006 i Garmisch-Partenkirchen) var en tysk kunstløper som deltok i de olympiske leker 1936 i Garmisch-Partenkirchen.

Herber ble olympisk mester i kunstløp under vinter-OL 1936 i Garmisch-Partenkirchen. Hun vant parløp sammen med Ernst Baier. Maxi Herber og Ernst Baier giftet seg i 1940.

## OL-medaljer
* 1936  Garmisch-Partenkirchen -  **Gull** i kunstløp, parløp (sammen med Ernst Baier)

## VM-medaljer
* 1936 –  **Gull** i kunstløp, parløp (sammen med Ernst Baier)
* 1937 –  **Gull** i kunstløp, parløp (sammen med Ernst Baier)
* 1939 –  **Gull** i kunstløp, parløp (sammen med Ernst Baier)
* 1939 –  **Gull** i kunstløp, parløp (sammen med Ernst Baier)
* 1934 –  Bronse i kunstløp, parløp (sammen med Ernst Baier)

## Referanser


## Eksterne lenker
* 
*
Blåfjellet (Lierne)

**Blåfjellet** er et fjell i Lierne kommune i Trøndelag. Det har flere toppunkter, hvorav det vestligste er høyest med 1&nbsp;283 meter over havet. Det er det 14. høyeste fjellet i Nord-Trøndelag av fjellene med primærfaktor på minst 50 meter.

## Se også
* Fjell i Trøndelag

## Referanser
Eric Roberts

**Eric Anthony Roberts** (født 1956) er en amerikansk skuespiller. Hans første film var *King of the Gypsies* (1978), som han fikk en Golden Globe-nominasjon, for beste skuespillerdebut. Han ble nominert til både *Golden globe* og *[[Academy Award]]* for sin støtterolle i *[[Runaway Train]]* (1985). I løpet av 1990- og 2000-årene jobbet han med drama-filmer og TV-serier.

Eric er bror til Julia Roberts og Lisa Roberts Gillan, og faren til Emma Roberts.

## Filmografi

## Referanser


## Eksterne lenker
* 
*
Ernst Baier

**Ernst Baier** (født 27. september 1905, død 8. juli 2001 i Garmisch-Partenkirchen) var en tysk kunstløper som deltok i de olympiske leker 1932 i Lake Placid og 1936 i Garmisch-Partenkirchen.

Baier ble olympisk mester i kunstløp under vinter-OL 1936 i Garmisch-Partenkirchen. Han vant parløp sammen med Maxi Herber og han kom på andreplass i single herrer bak Karl Schäfer fra Østerrike. Maxi Herber og Ernst Baier, som vant fem strake verdensmesterskap i parløp 1936&ndash;1939, giftet seg i 1940.

## OL-medaljer
* 1936  Garmisch-Partenkirchen -  **Gull** i kunstløp, parløp (sammen med Maxi Herber)
* 1936  Garmisch-Partenkirchen -  Sølv i kunstløp, single herrer

## VM-medaljer
* 1936 –  **Gull** i kunstløp, parløp (sammen med Maxi Herber)
* 1937 –  **Gull** i kunstløp, parløp (sammen med Maxi Herber)
* 1938 –  **Gull** i kunstløp, parløp (sammen med Maxi Herber)
* 1939 –  **Gull** i kunstløp, parløp (sammen med Maxi Herber)
* 1933 –  Sølv i kunstløp, single herrer
* 1934 –  Sølv i kunstløp, single herrer
* 1931 –  Bronse i kunstløp, single herrer
* 1932 –  Bronse i kunstløp, single herrer
* 1934 –  Bronse i kunstløp, parløp (sammen med Maxi Herber)

## Referanser


## Eksterne lenker
*
Blåfjellet (Sunndal)

**Blåfjellet** er et fjell sør for Linndalen i Sunndal kommune i Møre og Romsdal, nær grensa til Oppdal i Trøndelag. Fjellet har en høyde på 1&nbsp;716 meter over havet og er et grensepunkt for Dovrefjell-Sunndalsfjella nasjonalpark. 

## Se også
* Liste over Norges høyeste fjell

## Referanser
Grånosi (Spørteggbreen i Luster)

**Grånosi** er en fjelltopp ved Spørteggbreen i Breheimen nasjonalpark i Luster kommune i Sogn og Fjordane. Fjellets høyde er  meter over havet.

## Se også
* Liste over Norges høyeste fjell
* Liste over fjell i Skandinavia

## Fotnoter



## Referanser
Grånosi (Lærdal)

**Grånosi** er et fjell i Lærdal kommune i Sogn og Fjordane. Det har en høyde på 1&nbsp;721 meter over havet.

## Se også
* Liste over Norges høyeste fjell

## Fotnoter



## Referanser
Havaldetreet

**Havaldetreet** er et fjell i  Jostedalsbreen nasjonalpark, i Stryn kommune i Sogn og Fjordane. Fjellet har en høyde på  meter over havet.

## Se også
* Liste over Norges høyeste fjell
* Liste over fjell i Skandinavia

## Referanser
Horgefjorden (Austevoll)

**Horgefjorden** er en fjord i Austevoll kommune i Vestland. Den har innløp mellom Stangesneset på Storakalsøy i nord og holmen Sverslingen i sør. Fjorden strekker seg ca. 4,5 kilometer østover mellom øyene Horgo, som fjorden er oppkalt etter, i sør, Storakalsøy i nord og Hundvåko i øst. Kalsviki er en vik i fjorden på nordsiden på Storakalsøy, rett sør for grenden Bakkasund. Mellom Storakalsøy og Hundvåko ligger sundet Navøyosen, som blir krysset av en 370 meter lang bro. Nord for Navøyosen ligger Korsfjorden.

Marstein fyr ligger nordvest for innløpet til Horgefjorden.

## Referanser
Peter Hessler

**Peter Hessler** (kinesisk navn: 何伟, pinyin: *Hé Wěi*, født 14. juni  1969) er en amerikansk forfatter og journalist. Han er for tiden beijingkorrespondent for *[[The New Yorker]]* og bidragsyter til  *[[National Geographic]]*. Han er best kjent for sine tre bøker om Kina: *River Town: Two Years on the Yangtze* (2001), om hans opplevelser de to årene han var fredskorpsvolontør som underviste i engelsk i Fuling i Kina, *Oracle Bones: A Journey Between China's Past and Present* (2006) og *Country Driving: A Journey Through China from Farm to Factory* (2010). 

Hessler vokste opp i Columbia i Missouri.

## Referanser
Bertil Uggla

**Bertil Gustafsson Uggla** (født 19. august 1890 i Stockholm, død 29. september 1945)  var en svensk sportsutøver som deltok i flere olympiske leker, 1912 i Stockholm, 1920 i Antwerpen, 1924 i Paris og 1928 i Amsterdam.

Uggla kom på delt tredjeplass i stavsprang under OL 1912 i Stockholm. Han hoppet 3,80 samme høyde som William Happenny og Frank Murphy. Harry Babcock vant gull på 3,95 foran sine landsmenn Marc Wright og Frank Nelson som begge hoppet 3,85.

Han deltok i fekting i de tre påfølgende lekene. Under OL 1924 i Paris kom han å tredjeplass i moderne femkamp bak sine landsmenn Bo Lindman og Gustaf Dyrssen.  
 
## OL-medaljer
* 1912  Stockholm -  Bronse i friidrett, stavsprang  Sverige
* 1924  Paris -  Bronse i moderne femkamp  Sverige

## Referanser


## Eksterne lenker
*
Grånosi

**Grånosi** er navnet på flere fjell i Norge:

*Grånosi (Spørteggbreen i Luster) (1 775 moh) – i Luster kommune i Sogn og Fjordane
*Grånosi (Hurrungane i Luster) (Keisaren) (1 741 moh) – i Luster kommune i Sogn og Fjordane
*Grånosi (Lærdal) (1721 moh) – i Lærdal kommune i Sogn og Fjordane